《归思》
清代·仝轨

归帆几日挂双蒲，夜夜寒螀恼病夫。太守欲过应仲远，故人殊愧阮元瑜。

悲来天地思尘甑，老去河山惜锻炉。惟有百年零雨恨，惊魂预恐怯江湖。

作者简介：河南郏县人，字本同。少时即知名，康熙四十四年举人。施闰章、王士禛均盛称其诗文。主大梁书院讲席，学者称平山先生。有《夔园》、《真志堂》等集。